hy hy ru hy hy hy hy hy ru de de sl hy hy hy hy hy hy hy hy hy hy hy hy hy hy hy hy hy hy hy hy tr hy hbs_lat hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy ru hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy hy en hy
Սավրունց Արտակ Կարապետի Տեր-Գրիգորյան — Savrunc
Գլխավոր 7-րդ սերունդ Սավրունց Արտակ Կարապետի Տեր-Գրիգորյան
Ծնվել է 1917 թ. սեպտեմբերի 20-ին Այգեձոր գյուղում (Ղուլալի): 1921թ. զրկվել է հորից: 1927թ. ընդունվել է նույն գյուղի տարրական դպրոցը, որն էլ աստիճանաբար դարձավ միջնակարգ: Յոթերորդ դասարանը ավարտելուց հետո թողել է ուսումը տան տնտեսական գործերի պատճառով:
1937թ. նորից սկսել է հաճախել դպրոց յոթերորդ դասարանից, իսկ 1938 թվին ընդունվում է Կիրովաբադ քաղաքի Կլարա ցետկինի անվան ինտերնացիոնալ մանկավարժական տեխնիկումը և այն փայլուն գնահատականներով, գերազանց դիպլոմով 1940թ. ավարտել և նույն թվին էլ նշանակվել է Չինարիի դպրոցի թվաբանության և հայոց լեզվի ուսուցիչ:
1941-1943թթ. ուս. տարում աշխատել է Այգեձորի և Արծվաբերդի միջնակարգ դպրոցներում որպես հայոց լեզվի, բնագիտության և ֆիզիկայի ուսուցիչ: 1943թ. մոբիլիզացիոն կարգով գործի է նշանակվել Շամշադինի շրջոկոմում որպես ագիտացիայի և պրոպագանդայի բաժնի վարիչ մինչև 1946թ.:
Այդ նույն թվին ուղարկել են սովորելու կենտկոմին կից Կուսակցական դպրոցում, որն էլ ավարտել է նույնպես գերազանց դիպլոմով:
Դրա պատճառով նշանակվում է Չինարի գյուղի դպրոցի տնօրեն 1948-1954թթ.: Չինարիում տնօրենի պաշտոնի հետ համատեղել է նաև Կոլտնտեսության կուսակցության կազմակերպության քարտուղարի աշխատանքը:
1952թ. էքստեռնի կարգով ավարտել է Երևանի Խ.Աբովյանի անվան մանկավարժական ինստիտուտի պատմության ֆակուլտետը:
Բնակարան կառուցելու նպատակով դիմում է գրում և աշխատանքից հեռանում (Չինարիից) և տեղափոխվում է Այգեձոր: Անցնում է աշխատանքի որպես պատմության ուսուցիչ և գիշերային դպրոցի տնօրեն: Քսան տարուց ի վեր տարբեր տեղերում եղել է Կուսակցական կազմակերպության քարտուղար:
«Գիտելիք» ընկերության հիմնադիր- կազմակերպության անդամ, նաև դասախոս-պրոպագանդիստ էր:
Պարգևատրվել է ՀՍՍՀ Գերագույն սովետի պատվոգրով, «Գիտելիք» հանրապետական ընկերության պատվոգրով ու ժամացույցով, «Կովկասի պաշտպանության», «Հայրենական պատերազմի հաղթանակի» և «Աշխատանքի վետերանի» մեդալներով:
Գրել է Շամշադինի պատմությունը «Տավուշ» վերնագրով, ափսոս ինքը չտեսավ, որ ամբողջ մարզը վերանվանվեց Տավուշի մարզի:
Գրել է Տավուշի պատմական հուշարձանների մասին և մի շարք բարձրարժեք հոդվածներ, որոնցից նշենք մի քանիսը՝ «Խորանաշատ վանքի ու նրա գործիչների մասին», «Հնությունների պաշտպանության և հնապաշտպանության տախտակների տեղադրումը», «Շամշադինի պարտիզանները 41-45թթ.», «Ստեփան Շահումյան», «Պատմական ակնարկ Շուլավերի և Շամշադինի տոհմակցական կապերի մասին:
Ինքը շատ էր պարծենում իր ձեռով կառուցած գեղեցիկ քարեպատ տնով ։
1971թ. հրատարակվեց «Գրիգոր Մանուչարյանի պարտիզանական ջոկատը» վերնագրով աշխատությունը:
Գրել է նաև «Այգեձորի պատմությունը», որը շատ կարևոր և նշանակալից է Այգեձորցիների համար, իսկ որ շատ կարևոր է մեզ համար՝ Սավրեցիններիս համար գրել է «Սավրունց տոհմի պատմության» առաջին գիրքը:
1978թ. անցել է կենսաթոշակի, բայց շարունակել է աշխատել դպրոցում:
Ամուսնացել է 1943թ. Քարտաշյան Արաքսիայի հետ: Արաքսիան ուներ մանկավարժական կրթություն, աշխատել է որպես ուսուցչուհի:
Ունեն չորս տղա՝ Մարսելը, Կարապետը, Ռուբենը և Արծրունը, և մեկ աղջիկ՝ Աստղիկը(Ասյան):Աստղիկը ամուսնացած էր Կիզողյան Էդիկի հետ, ունեն երեխաններ։ Ասյան մահացավ  քաղծկեղից 200?թ։
Արտակ Տ.Գ. ապրեց 75 տարի: Հասուն տարիքից ապրել է հարուստ իրադարձություններով երկար և երջանիկ կյանք:
Արտակ ամին մահացել է 1992թ. հոկտեմբերի 11-ին: Տիկին Արաքսիան  մահացել է 1999թ. փետրվարի 11-ին:Արտակ Տ. Գրիգորյանի, Տիկին Արաքսյաի  և իրենց թոռան Վիգենի դիերը հանգչում են գյուղի չորրորդ գերեզմանատանը՝ Ախնջի գետի ձախակողմյան այգիների վերին մասում:
Ողորմի ասենք բոլորին և միշտ հիշենք և վառ պահենք նրանց պայծառ հիշատակը:
Ծնվել է 19__ թ. Այգեձոր գյուղում:
Տեր-Գրիգորյան Սերգեյ (Արիս) Մեխակի
Ծնվել է 1936 թ. սեպտեմբերի 6-ին Այգեձոր գյուղում: Երիտասարդ տարիքում զբաղվել է բռնցքամարտով, որոշ ժամանակ ապրել է Ղազախստանում ։ Ջրվեժում
Սավրունց Նորիկ Սմբատի Տեր-Գրիգորյան
Ծնվել է 1931թ. օգոստոսի 20-ին Այգեձորում: Ընդունվել է տեղի դպրոցը, բայց իններորդ դասարանում սովորելուց տարել են բանակ՝ 1951թ. մարտ ամսին:
Poдилcя 19__ B ceлe Aйreдзop.
Ծնվել է 19___ _ Այգեձոր գյուղում:
Ծնվել է 1935թ. օգոստոսի 29-ին Այգեձոր (Ղուլալի) գյուղում: Միջնակարգ դպրոցը ավարտելուց հետո ստացել է միջին մասնագիտական կրթություն: 1962թ. ամուսնացել է
Ծնվել է 1927թ. հունիսին, Այգեձորում: Ավարտել է տեղի տասնամյա միջնակարգ դպրոցը: 1950թ. փետրվարի 10-ին ամուսնացել է Ռիմա Գրիգորյանի հետ (1929թ.
Հայկազ Դավիթի Տեր-Գրիգորյան (Քասի)
Հայկազը ծնվել է 1914 թ. Այգեձոր գյուղում(Ղուլալի): Ծննդաբերելու ժամանակ մահացել է նրա մայրը: Հայկազին մեծացրել է իր շատ բարի տատը,
Savrunc 2020 CREATED BY SamSoft
Սկսեք մուտքագրել տեքստը, որպեսի տեսնեք ձեր փնտրած մարդուն: